Rata de ocupare a populaţiei în vârstă de muncă (15 – 64 ani) a fost de 63% în ultimul trimestru al anului 2023, în scădere cu 0,3 puncte procentuale faţă de trimestrul anterior, relevă datele publicate, vineri, de Institutul Naţional de Statistică (INS). În același timp, rata şomajului a fost de 5,8%, ȋn creştere cu 0,4 puncte procentuale, față de T4 din anul precedent.
SIngura categorie de vârstă la care s-a observat o creștere a ocupării este cea a persoanelor aflate la final de carieră: 55 – 64 de ani:
În perioada octombrie – decembrie 2023:
- rata de ocupare a populaţiei în vârstă de 20 – 64 ani a fost de 68,7%
- populaţia activă a României era de 8,163 milioane de persoane, din care
- 7,688 milioane de persoane erau ocupate
- 475.500 de persoane erau şomeri
- rata de ocupare a populaţiei în vârstă de muncă (15 – 64 ani) a fost de 63%, în scădere cu 0,3 puncte procentuale faţă de trimestrul III 2023
- gradul de ocupare a fost mai mare în cazul bărbaţilor (71,7% faţă de 54,1% la femei) şi la persoanele din mediul urban (68,5% faţă de 57% în mediul rural).
Rata șomajului a urcat la 5,8%
Rata şomajului în trimestrul IV 2023 a fost de 5,8%, ȋn creştere cu 0,4 puncte procentuale faţă de cea ȋnregistrată în trimestrul III 2023.
Pe sexe, ecartul dintre cele două rate ale şomajului a fost de 1,4 puncte procentuale (6,4% la bărbaţi faţă de 5% la femei), iar pe medii rezidenţiale de 6,2 puncte procentuale (9,2% în mediul rural, faţă de 3% în mediul urban).
Rata şomajului în rândul tinerilor (15 – 24 ani) a fost de 22,2%.
(Citiți și: "S-a mai pierdut un milion de (exclusiv) tineri. Exodul accelerează: Golul din piața muncii de peste 10 ani se va suprapune pe intrarea în pensie a decrețeilor")
(Citiți și: "Piața muncii: "decrețeii" intră în anticamera pensiei. Gradul de ocupare în România policrizei")
****